
[image: ]
Magyarország Kormányának Versenyképes Járások Programja keretében „Autóbuszvárók felújítása” címen Galambok, Garabonc, Liszó, Nemespátró, Sand, Zalakaros, Zalakomár, Zalasárszeg, Zalaszabar települések önkormányzatai közösen, konzorciumi formában 2025. első félévében fejlesztési igényt nyújtottak be a Közigazgatási és Területfejlesztési Minisztériumhoz.

A konzorcium egészére megítélt támogatás összege bruttó 39 382 541 forint, melyből Zalakaros Város Önkormányzata 20 640 260 Ft, azaz húszmillió-hatszáznegyvenezer-kettőszázhatvan forint támogatásban részesült.

Az ,,Autóbuszvárók felújítása” című projekt Magyarország Kormányának a Versenyképes Járások Program keretében biztosított vissza nem térítendő támogatásával, hazai forrásból valósul meg. 
A települések közigazgatási területén az autóbuszvárók felújítása, állagának megóvása, melynek keretében a várók aljzatának felújítására, tetőszerkezetének és oldalfalaiknak cseréjére, valamint festésére kerül sor a biztonságos közösségi közlekedés figyelembevételével a településképhez illeszkedően. A Fejlesztési támogatást nyert települések közvetlen helyközi autóbuszjáratokkal kapcsolódnak a Nagykanizsai járásközponthoz. A gyermekek iskolába járásához, az aktív korúak munkahelyükre történő eljutásához, az idősek különböző ügyeik intézéséhez a közösségi közlekedés körülményeinek megfelelő megteremtése alapvető fontosságú.

A beruházás kezdete: 2025.09.01.
A beruházás fizikai befejezése: 2026.08.30.
A konzorciumi beruházás várható befejezése: 2027.06.30.

A Versenyképes Járások Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

További információ kérhető: 
Zalakaros Város Önkormányzata
Czirákiné Pakulár Judit polgármester
hivatal@zalakaros.hu
+3693/ 340 100
https://zalakaros.hu/onkormanyzat/projektjeink/ 



A projekt címe: "Autóbuszvárók felújítása"
A kedvezményezett neve: Zalakaros Város Önkormányzata 
Konzorciumvezető: Galambok Község Önkormányzata
A projekt azonosító száma: 4034778849
A támogatás összege: 20 640 260 Ft

